Тукайга ияреп.Кәҗә белән Сарык әкияте.

Борын-борын заманда-әле без булмаганда,

Яшәгән-гомер күргән, бер әби белән бабай.

Бик дус яшәгән алар,байлыклары булмаган-

Сөенгәннәр һәркөнгә, көенгәннәр дә бергә.

Тик кәҗәләре булган, бер сарыклары калган,

Кәҗә белән сарыкның –тамаклары ач булган.

Әби-бабай утырып, киңәшләшергә булган,

Кәҗә белән сарыкны, озатырга уйлаган.

Кәҗә-сарык ишеткән, “Әйдә китик”, дигәннәр,

Бер капчык тотып кулга-чыкканнар олы юлга.

Бара-бара көн үткән; көн туган-төне җиткән,

Бер куркыныч нәрсәгә – очрап,туктап калганнар.

Куркыныч дигән нәрсә-бүре башы булган ич,

Көч табып, кәҗә-сарык, салган алып капчыкка.

Юлларын дәвам итеп, алга таба китәләр-

Ерак түгел бер җирдә-ут яктысын күрәләр.

Бара-бара,сискәнеп, икесе туктап кала-

Учак тирәли, гөрләп, бик күп бүре утыра.

“Исәнмесез, без бик шат, сезнең килүегезгә”-

Ди бүреләр башлыгы, елмая, үзе көлә.

“Сәлам-сәлам, дусларым, без бит кунакка килдек,

Сезгә күчтәнәчкә дип, бүре башы китердек!”.

Бүреләр дә тындылар ...Үзләре курыктылар,

Бер-берсенә карашып, нәрсәде уйлаштылар.

“Дусларым,су кирәк ит; барып килим әле мин”,

Диде бүре башлыгы, шунда ук юк та булды.

Вакыт үтә,сизелми-бүре һаман күренми,

“Эзләп килик әле без, ләкин эзе беленми”.

Китте берничә бүре, барсы шулай качтылар,

Калды кәҗә һәм сарык-алда бер казан ботка.

Ашадылар,туйдылар – аннан ятып тордылар-

Ботка тутырып капчыкка, чыктылар кире юлга.

Кайттылар кире өйгә-әби белән бабайга-

Кертеп бирделәр ботка, сөенде әби-бабай.

Елмаеша –көлешә, ашадылар ботканы,

“Рәхмәт сезгә ,дусларым “, диде әби һәм бабай.

Әкият безне өйрәтә – кеше булырга кирәк,

Хәтта хайван да башлы-уйлый кеше хакында.

Кешелекле булырга-өйрәтә бу әкият,

Кешенең һәрберсендә – кешелек булу кирәк.

Әлмәт шәһәре 2нче лицееның татар теле һәм әдәбияты укытучысы

Хөсәенова Айгөл Мөнир кызы.